Source: https://crimemoldova.com/news/investiga-ii/averea-membrilor-consiliului-superior-al-magistraturii/
Timestamp: 2017-01-21 21:43:09+00:00

Document:
Averea membrilor Consiliului Superior al Magistraturii
Averea membrilor Consiliului Superior al Magistraturii	6 Mai 2016	Investigații, avere, Dorel Musteaţă, Victor Micu, Teodor Cârnaț, Gheorghe Avornic	RU	EN	Principală
Case și terenuri de milioane de lei, automobile, pensii de peste 10 mii de lei și sala­rii de peste 20 de mii de lei lunar, companii care au contracte cu statul, toate acestea apar în declarațiile cu pri­vire la veni­turi și pro­pri­e­tate pen­tru 2015 a celor nouă mem­bri a Consiliului Superior al Magistraturii. Contractele cu statul ale familiei Avornic
Gheorghe Avornic este membru al CSM din 24.12.13. Cumulând activitatea de membru al CSM cu cea de profesor, dar și cu cea editorială, Avornic a avut un venit salarial de peste 200 mii lei.
Soția acestuia – Ana Avornic, care desfășoară de asemenea activitate didactică, pe lângă cea contabilă și care figurează ca acționar la peste 7 SRL-uri active, a încasat un venit salarial total de peste 300 mii lei.
De asemenea soții au avut venituri din depuneri la instituții financiare: 202746 lei – Gheorghe Avornic și 150000 lei – soția. Pe lângă aceasta, familia Avornic a mai avut un venit de 700 mii lei din dividente de la firma SRL „Ber­hord”, la care Ana Avornic este acționar.
În 2015, Avornic și-a procurat o mașină nouă – Toyota Land Crauser, în valoare de 30 mii USD, declarând-o proprietate a Avornic și partenerii (birou de avocați). În declarațiile din 2013 și 2014 figura o altă Toyota Land Crauser, dobândită în 2006, care valora 50 de mii euro și care nu a fost inclusă în declarația pentru 2015. Dar acesta nu este singurul automobil al funcționarului. Avornic a mai declarat 2 mașini, un Mercedes în valoare de 15 mii euro și o Toyota CamrY de 12 mii euro, procurate în anii anteriori.
Valorile imobiliare ale familiei sunt și mai impresionante: 5 terenuri, inclusiv în România cu o valoare totală de cca jumătate de milion de lei; 4 construcții fără valoare cadastrală și 4 cu o valoare de peste 3,6 mln lei; 2/4 dintr-o încăpere cu o valoare de aproape un milion de lei și un apartament de 13500 dolari, în România. Deși anul dobândirii apartamentului este 2003, în declarația de venit pentru 2013, apartamentul și una din construcții nu au fost incluse. Terenul din Edineț nu a fost indicat în declarația din 2013, iar în declarația din 2015 nu mai apare un teren din Anenii Noi în valoare de 950 mii lei, care figura în declarațiile din 2013 și 2014. Este curios că nu a fost declarat venit din vânzarea acestuia. În 2013, Avornic a declarat un venit de 1135000 lei din vânzarea unui bun imobil.
Soții Avornic dețin și depuneri la fondul de pensii în valoare de 16 mii lei fiecare.
Potrivit declarației, datoriile familiei depășesc cifra de 6 milioane lei. Jumătate din acestea aparțin companiilor Primavia și Casa Tradiției, la care soția lui Avornic este acționar 100%, iar o parte din datorii au fost preluate de la compania Miledi SRL despre care ZDG scria că a fost dobândită de către Avor­nic, prin abuz de încre­dere şi înșe­lă­ciune, de la fami­lia Diaciuc, împreună cu compania „Primavia-Exim” SRL. Documentul IGP în care se confirma acest fapt, a fost semnat chiar în ziua în care Gheorghe Avornic a fost votat de Parlament în calitate de membru al CSM. Datoriile pentru Primavia și Casa Tradiției nu au fost declarate în 2013. Interesele familiei Avornic se intersectează și cu activitatea a 8 companii, la care soții sunt acționari. La 4 dintre acestea, valoare de cumpărare depășește cifra de un milion de lei, iar alte 3 sunt beneficiare de contracte cu statul.
Este interesant și faptul cum aceste companii sunt interconectate prin fondatori. Liceul Litteratum, instituție de învățământ privată este fondator la Primavia și Casa Tradiției. De asemenea, liceul este co-fondator la compania Tegola-Construcții, la care nici unul din soți nu deține acțiuni, dar, de la care, în 2013, soția lu Avornic a ridicat un salariu de 8500 lei. Litteratum este fondator și la USPEE ”Constantin Stere”, la care de asemenea, soții Avornic nu dețin acțiuni, în schimb sunt ambii salariați. Și compania Casa Tradiției figurează ca fondator al unei companii - Westfood. Des­pre ave­rea lui Ghe­or­ghe Avor­nic, ZdG a mai scris în ianu­a­rie 2014, când menţio­na că fami­lia Avor­nic ges­tiona cca 30 de firme, inclusiv în România.
Potrivit declarațiilor din anii anteriori, în 2013, Avornic a beneficiat de un premiu de cca 2000 USD pentru activitate caritabilă din partea Fundației Edelweiss, înființată de Vlad Plahotniuc.
Milionarul Teodor Cârnaț și-a luat mașină de 10 mii de lei Teodor Cârnaț este și el mem­bru al CSM din decembrie 2013, când a renunțat la mandatul de membru al Consiliului Municipal Chișinău, mandat pentru care a obținut în 2015 – 4172 lei, cu titlu de restanțe. În 2015, îndemnizația de membru CSM, obținută de Cârnaț a constituit 105439 lei. Din activitatea didactică și științifică, funcționarul a mai obținut cca 120 mii lei. Soția lui Cârnaț - fiica vicepreşedintelui CEC, Ştefan Urâtu a beneficiat în 2015 de îndemnizații sociale din Moldova și România, în valoare de 53600 lei și de un salariu de 1954 lei.
Un venit de 275 mii lei a fost obținut de membrul CSM din darea în locațiune a unui spațiu locativ în mun. Chișinău.
Potrivit declaraţiei de avere publicate, Teodor Cârnaţ deţine, în prezent, împreună cu soţia - opt imobile, dintre care şapte în capitală și unul în Dubăsari. Din aceste imobile, 6 sunt case de locuit cu o valoare totală de peste 7 mln lei, iar alte 2 imobile sunt construcții auxiliare, una în valoare de 300 mii lei, iar alta fără valoarea declarată. În declarația pentru 2013, construcțiile auxiliare nu au fost indicate. La categoria bunuri imobile, Cârnaț mai declară și 5 terenuri intravilane și 2 agricole, dar nu indică valoare lor cadastrală. Soții Cârnaț dețin câte un automobil. În 2015, Teodor Cârnaț și-a procurat un Opel Vivaro în în valoare de 10 mii de lei. Automobilul soției sale – Nissan Terano II, valorează de 10 ori mai mult și a fost obținut în 2010.
În aprilie 2014, JurnalTV a publicat un material video despre averea lui Cârnaț: Publicația menționa că, deşi averea lui Cârnaț este una impresionantă pentru o persoană publică din cel mai sărac stat din Europa, acesta susține că şi-a acumulat-o legal, din venituri obţinute în calitate de avocat, profesor, agent de pază, vânzător de automobile şi afaceri cu imobiliare. Cojocaru și Micu cu averi mai modeste Violeta Cojocaru este membru CSM din decembrie 2013. Îndemnizația de membru CSM, obținută de Cojocaru este echivalentă cu cea a lui Cârnaț, constituind 105439 lei. Încă 152406 lei, Cojocaru i-a obținut în calitate de profesor la Universitatea de Stat. Din activitatea didactică și științifică, membra CSM s-a mai ales cu cca 25 mii lei.
Spre deosebire de colegii ei, Cojocaru declară doar un apartament în valoare de peste jumătate de milion de lei obținut prin contract investițional din 2001 și o mașină – un Hyundai Tucson, care valorează cca 300 mii lei și pe care a dobândit-o în 2012. Funcționara mai declară și active financiare în valoare de 25 mii lei, dintre care 3000 de lei depuși în 2015, printr-un contract de asigurare.
Vic­tor Micu – președintele CSM din 17.06.2014, a rapor­tat pen­tru 2015 un venit sala­rial de 273 mii de lei. Încă 30 mii de lei, Micu i-a acu­mu­lat din acti­vi­ta­tea didac­tică. În rest, în 2015, Micu nu a acu­mu­lat careva pro­pri­e­tăţi, decla­rând ace­leași bunuri mobile și imobile: un Volvo S80 de 80 mii lei; un apar­ta­ment de 729085 lei, și un teren agricol de 5 mii de lei în r. Drochia, obținut de la primărie. Președintele CSM declară și active financiare de cca 30 mii lei și 3 carduri salariale, inclusiv din 2015. Împreună cu soția, Micu deține 92 de acțiuni în SA Estate Group, câte 4 lei fiecare. În 2013, acestea nu au fost declarate. În iunie 2014, atunci când a fost ales în fun­cţia de Președinte CSM, ZdG scria despre Micu că locuia într-o căsuţă modestă a socri­lor săi, despre care spu­nea că va locui până își va finisa repa­ra­ţia în pro­priul apar­ta­ment.
Latifundiarul de la Ștefan Vodă și-a cumpărat 2 automobile Dorel Mus­teaţă – membru al CSM din octombrie 2014 a avut în 2015, un venit sala­rial de 240 mii de lei. Încă 25,8 mii de lei, Mus­teaţă i-a obținut din activitatea didactică. Soţia judecătorului, a avut în 2015 un venit de 127 mii de lei din servicii de avocat și încă 3,8 mii din darea în arendă a tere­nurilor agri­cole (soții dețin 12 terenuri agricole).
Pe lângă cele 12 terenuri agricole, împreună cu soția, Musteață mai deține în pro­pri­e­tate 2 grădini și un teren pentru construcții. Valoare cumulată a terenurilor ajunge la cca 110 mii lei. Acestea au fost dobândite în anii 2005,2008 și 2013, fiind localizate toate în r. Ștefan Vodă. În același raion, membrul CSM deține și o casă de locuit în valoare de cca 42 mii lei.
De asemenea, magistratul declară 2 apartamente în mun. Chișinău. Primul a fost dobândit în 97 și valorează peste 450 mii lei, iar pentru al doilea Musteață a încheiat în 2014 un contract privind investițiile în construcția spațiului locativ, pentru care a achitat deja, în 2 rate, peste 255 mii lei.
În 2015 și 2016, Mus­teaţă a procurat 2 auto­mo­bile: un UAZ 469 de 10 mii de lei și o Honda CRV de 3300 euro. Pe lângă aceste 2 automobile, cei doi soţi din jus­ti­ţie deţin încă două, o Mazda 3 în valoare de 219 mii lei, procurată în 2014 și un Opel Cadett a cărui valoare nu este indicată. În 2014, potrivit declarației de avere, soția lui Musteață a mai înstrăinat un automobil – Mazda323, pentru care a obținut 12 mii de lei. Membru CSM deține 12 acțiuni la SA Nord-Zahăr, câte 10 lei fiecare. Distribuie:

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM